260 



Staminibus numéro 6, quae in phalangibus duabus sunt connata; 

 phalanges petalis exterioribus sunt oppositae; phalanx superior ad ba- 

 sin cum superiore petalo cohaeret (vix connata est), in cujus calcare 

 phalangis nervus médius in nectarium calcariforme est productus (exem- 

 plaria, quae locis occultis crescunt, hoc nectario saepe carent); phalanx 

 inferior omnino libera et supra petalum inferius receptaculo affixa, ne- 

 ctario caret; filamentum tenue et membranaceum in medio nervo valido 

 et duobus minus conspicuis juxta margines est instructum; singula 

 phalanx antheris tres gerit, quarum media bilocularis est et ali- 

 quante latior quam laterales uniloculares; antherae ovales, obtusae, 

 extrorsum versae (inprimis media, laterales ad latus vergunt), rima longi- 

 tudinali dehiscunt; pollen est viscosum, lutescens, opacum, globosum. 



Pistillo unico, quod cum stigmate est instructum bicorne, cujus 

 cornua carpophyllis sunt opposita ideoque cum placenta alternantia ; stylus 

 gracilis, cyHndraceus, staminibus aliquanto longior, arcuatim est curvatus, 

 ut suprema pars arcus ad petalum superius vergat (hac styli curvatione 

 efficitur, ut altcrum stigmatis cornu fere in altum se erigat); stylus ex 

 ipso apice germinis egreditur, quumque cadit, quod plerumque mature fit, 

 pars ejus saepe restât, quae apiculum in fructu juniori format (in speci. 

 ebus nonnuUis, ut in Fumaria parciflora et Fumaria apiculata, hoc apicu- 

 lum etiam in fructu maturo adcst, sed in plurimis speciebus ante maturita- 

 tem fructus cadit); germen superum e duobus consistit carpophjllis, quae 

 petalis exterioribus opposita et in angulo obtuso valvatim sunt connata, in 

 quo placenta inest. In unoquoque germine gemmula tantum una invenitur. 



Quoniodo partes hujiis corollas ad typum quendani regulärem explicandi 

 varii varus modis statuere conati sunt, quod verum sit, non nisi diligentiore 

 perscrutalione partium (loris in primo statu dijudicari potest. Nonnulli au- 

 ctores earn seutentiam amplexi sunt, cui propter simplicitalem prae cete- 

 ris assentior, corollam ex altemis verticiilis duorum phyllorum consistera: l:mo) e 

 duobus sepalis, 2:do) e duobus petalis exterioribus, quibns singulis singula sta- 

 mina sunt opposita et 3:tio) e duobus petalis interioribus, quibus singulis singula 

 stamina sunt opposita, quorum unumquod(|ue in duas partes divisum est, quae 

 partes singulae cum singulis duorum staminum, quae exterioribus petalis oppo- 

 sita sunt, coaluerunt. Haec explicatio corollae cum formatione corollae Hj/pecoi 

 congruit, quod genus huic sine dubio proximum est. 



Ex reliquis inter se diversis explicationibus satis erit attulisse eas, quas 

 dederunt Bernhabdi et Krause. 



